SET บวกกลับ 19 จุด ยืนเหนือ 1,800 จุดอีกครั้ง แนะจับตา สนช.ผ่านร่าง พ.ร.ป.สัปดาห์หน้า
SET บวกกลับ 19 จุด ยืนเหนือ 1,800 จุดอีกครั้ง แนะจับตา สนช.ผ่านร่าง พ.ร.ป.สัปดาห์หน้า โดยดัชนีปิดตลาดวันนี้ ที่ระดับ 1,808.06 จุด บวก 19.43 จุด หรือ 1.09% มูลค่าการซื้อขาย 5.85 หมื่นล้านบาท
23 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,808.06 จุด บวก 19.43 จุด หรือ 1.09% มูลค่าการซื้อขาย 5.85 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้รีบาวด์ขึ้นมาตาม sentiment ตลาดหุ้นต่างประเทศจนสามารถกลับมายืนเหนือ 1,800 จุดได้อีกครั้ง
ทั้งนี้ในช่วงสัปดาห์หน้า คาดตลาดหุ้นไทยยัง sideway โดยแนะจับตาเรื่อง สนช. ว่าจะมีความชัดเจนอย่างไร หลังวานนี้ (22 ก.พ.61) มีมติไม่เห็นชอบผู้ได้รับการเสนอชื่อให้เป็นกรรมการการเลือกตั้ง (กกต.) ซึ่งผลการลงมติดังกล่าวทำให้ต้องกลับไปเริ่มต้นกระบวนการสรรหา กกต. ใหม่ ทั้งนี้หากผ่านร่างพ.ร.ป.ว่าด้วยการเลือกตั้งส.ส.ได้ จะส่งผลในเชิงบวกแก่ตลาดหุ้น พร้อมวางกรอบแนวรับดัชนีไว้ที่ 1,800-1,790 จุด และแนวต้าน 1,820-1,830 จุด
สำหรับหุ้นเด่นช่วงนี้ อาทิ IVL MINT รวมถึงหุ้นที่รายงานผลประกอบการออกมาดีและซึมซับเรื่องร้ายไปหมดแล้ว อาทิ BH, IRPC, TOA และ JUBILE
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 9,011.68 ล้านบาท ปิดที่ 538 บาท ลดลง 2 บาท
BANPU มูลค่าการซื้อขาย 3,431.19 ล้านบาท ปิดที่ 22.20 บาท เพิ่มขึ้น 0.60 บาท
CPALL มูลค่าการซื้อขาย 3,034.72 ล้านบาท ปิดที่ 84 บาท ลดลง 0.25 บาท
AOT มูลค่าการซื้อขาย 1,894.43 ล้านบาท ปิดที่ 68.75 บาท เพิ่มขึ้น 1 บาท
BEAUTY มูลค่าการซื้อขาย 1,579.35 ล้านบาท ปิดที่ 21.70 บาท เพิ่มขึ้น 1 บาท
ตลาดหุ้นเอเชีย

 